ข่าวประชาสัมพันธ์

**เอสซีจี ชูความเชี่ยวชาญ ตอกย้ำผู้นำนวัตกรรมเพื่อการอยู่อาศัย**

**พาคณะจากสมาคมไทยรับสร้างบ้าน​ เยี่ยมชมบูธ เอสซีจี**

**ที่งานบ้านและสวนแฟร์ 2565**

จากเทรนด์การสร้างบ้านและความต้องการของลูกค้าที่เปลี่ยนแปลงอยู่เสมอ ประกอบกับประสบการณ์ในตลาดวัสดุก่อสร้างที่ยาวนาน เอสซีจี ได้ให้ความสำคัญกับการเปลี่ยนแปลงและไม่หยุดนิ่งในการพัฒนาปรับปรุงสินค้าและบริการให้เป็นนวัตกรรมสินค้าและโซลูชันเพื่อบ้านสวย อยู่สบาย ประหยัดพลังงาน และเป็นมิตรต่อสิ่งแวดล้อม พร้อมส่งมอบให้ทุกการสร้างบ้านตอบโจทย์การอยู่อาศัยในยุคปัจจุบันมากที่สุด ไม่เพียงเท่านั้น เอสซีจีได้ส่งมอบแนวคิดนี้สู่พาร์ทเนอร์หลักอย่างสมาคมไทยรับสร้างบ้านในงานบ้านและสวนแฟร์ 2565 ที่ผ่านมาเช่นกัน

เมื่อวันที่ 5 พฤศจิกายน 2565 เอสซีจี นำโดย คุณไกรฤกษ์ คงคาศรี Chief Marketing Officer - Housing Products Business *(ที่ 6 จากขวา แถวบน)* และคุณชุตินันท์ สิริวสุวัตร B2B Director - SCG Home Business *(ที่ 3 จากซ้าย แถวบน)* ในธุรกิจซีเมนต์และวัสดุก่อสร้าง เอสซีจี พาสมาคมไทยรับสร้างบ้าน นำโดย คุณสิทธิพร สุวรรณสุต กรรมการกิตติมศักดิ์ สมาคมไทยรับสร้างบ้าน (ที่ 6 จากซ้าย แถวบน)   
และคุณนิรัญ โพธิ์ศรี นายกสมาคมไทยรับสร้างบ้าน *(ที่ 5 จากขวา แถวบน)* เยี่ยมชมบูธที่งานบ้านและสวนแฟร์ 2565 สัมผัสนวัตกรรมสินค้าและโซลูชันใหม่ภายใต้แบรนด์ SCG ที่ตอบโจทย์การใช้ชีวิตวิถีใหม่เพื่อ**บ้านสวย ทันสมัย โดดเด่นด้วยดีไซน์ *(Smart Design)*** ไม่ว่าจะเป็น **หลังคาเซรามิก เอสซีจี รุ่น EXCELLA Digital Printing** นวัตกรรมการพิมพ์ลายด้วยเทคโนโลยีระบบดิจิทัล **วัสดุตกแต่ง เอสซีจี** ทางเลือกใหม่สำหรับผนัง รั้ว ระแนง และพื้น ที่สร้างเอกลักษณ์งานดีไซน์ที่ไม่เหมือนใคร พร้อมบริการจาก **DECAAR by SCG** ผู้ให้บริการด้านการตกแต่งภายนอกแบบครบวงจรทั้งงานโซลูชันฟาซาด (Façade Solution) และงานโซลูชันตกแต่งภูมิทัศน์ภายนอก (Outdoor Living Solution) นอกจากนี้ยังตอบโจทย์**บ้านอยู่สบาย ลดร้อน ไร้เสียงรบกวน *(Smart Comfort)*** ด้วย**หลังคาเมทัลรูฟ เอสซีจี** ที่มาพร้อม “Noise TECH” นวัตกรรมเคลือบสีบนหลังคาเมทัลรูฟ ช่วยลดเสียงฝนตกกระทบได้ดีกว่า 18% **ระบบผนังกันเสียง Privazy** แบบใหม่ไร้โครง กันเสียงรบกวนอย่างมีประสิทธิภาพได้กว่า 12 เดซิเบล และช่วยประหยัดพื้นที่ได้ 40% **ชุดกระเบื้องระบายอากาศ (Ventilation Roof Tile)** หนึ่งในอุปกรณ์ของ SCG Active AIRflow System โฉมใหม่ ที่ดีไซน์ให้กลมกลืนไปกับผืนหลังคา และเติมเต็มอากาศดีให้บ้านด้วย SCG Active AIR Quality ที่ไม่ใช่แค่ฟอก แต่ยังเติมออกซิเจน พร้อมดันอากาศเสียที่สะสมออกภายนอกบ้าน รวมถึงเทคโนโลยีด้าน**พลังงานอัจฉริยะ *(Smart Energy)*** ที่ตอบโจทย์การบริหารจัดการพลังงานในบ้านได้ทั้งกลางวันและกลางคืน อย่างระบบหลังคาโซลาร์ **SCG Solar Roof Solutions**

นอกจากนวัตกรรมสินค้าและโซลูชันเพื่อบ้าน การสร้างบ้านให้สมบูรณ์ได้ต้องอาศัยความเชี่ยวชาญ เอสซีจีมีทีมงานให้คำปรึกษาทั้งเรื่องดีไซน์ ฟังก์ชั่นการใช้งาน รวมถึงทีมช่างติดตั้งที่มีความเชี่ยวชาญภายใต้มาตรฐานเอสซีจี ทำให้จบงานก่อสร้างได้อย่างมีคุณภาพ เพื่อให้เจ้าของบ้านได้บ้านหลังใหม่ที่สมบูรณ์ที่สุด

สามารถดูรายละเอียดสินค้าเพิ่มเติมได้ที่ <https://www.scgbuildingmaterials.com/> หรือเว็บไซต์ SCG Home, หน้าร้าน SCG HOME Experience, SCG HOME บุญถาวร และ SCG Authorized Dealer ทั่วประเทศ หรือสอบถามเพิ่มเติมได้ที่ SCG HOME Contact Center 02-586-2222

########################################################